དུས་གསུམ་དང་ཚིག་གྲོགས་སོགས་ཀྱི་སྒོ་ནས་དབྱེ་ན་ནིལས་ཀྱི་སྒོ་ནས་བཏགས་པ་ལ་མ་འོངས་པ་ཐོབ་པ།དཔེར་ན།བཞོན་བྱའི་རྟ་ལ་བཅིབ་པ།ཤེས་བྱའི་གནས་ལ་བསླབ་པའམ་བསླབ་པར་བྱ་བ།བཏུང་བྱ་ལ་སྐོམ།ཟ་རྒྱུ་འཐུང་རྒྱུ་ལ་བཟའ་བཏུང་།གཞན་ལ་ཕན་པ་སྟེར་རྒྱུའི་ནོར་ལ་སྦྱིན་པ།སྤོས་ལ་བདུག་པ།སྟན་ལ་འདིང་བྱ་ཞེས་པ་སོགས་སོ།བྱེད་པའི་སྒོ་ནས་བཏགས་པ་ལ་ད་ལྟ་བ་ཐོབ་པ།དཔེར་ན།སངས་རྒྱས་ལ་སྟོན་པ།ཆོས་ཁྲིམས་ལ་སྡོམ་པ།སོག་ལེ་ལ་གཅོད་བྱེད་དམ་འདྲ་སྤྱད།སེམས་ཅན་ལ་འགྲོ་བ་ལྟ་བུ།ཚིག་གྲོགས་དབང་གིས་ཕྱེད་ཕྱི་མར་འཕུལ་ཅན་སོགས་ཞུགས་ནས་ཕྱེད་སྔ་མ་དངོས་པོའི་མིང་དུ་འགྲོ་བའི་རིགས།དཔེར་ན།དབྱུག་པ་དབྱུགས།སྤྲིང་ཡིག་སྤྲིངས།དཔྱང་ཐག་དཔྱངས།གཙུབ་ཤིང་གཙུབས།ཚོགས་ལ་འཚོགས།གྲོགས་དང་འགྲོགས།རྒྱན་གྱིས་བརྒྱན།རླན་གྱིས་བརླན།རྔན་པས་བརྔན།གོམ་པ་བགོམ་ལྟ་བུའོ།འབྲས་བུའི་སྒོ་ནས་བཏགས་པ་ལ་མ་འོངས་པ་ཐོབ་པའི་རིགས།དཔེར་ན།སྔོན་གྱི་ལོ་རྒྱུས་སམ་རྣམ་ཐར་ལ་བྱུང་བ།ཉོན་མོངས་པའི་དགྲ་བཅོམ་པའི་གང་ཟག་ལ་དགྲ་བཅོམ་པ།འཇིག་རྟེན་གྱི་བྱ་བ་བློས་བཏང་བའི་ཆོས་པ་ལབྱ་བཏང་བ་སོགས་སོ།།ནུས་པའི་སྒོ་ནས་བཏགས་པ་ལ་བྱ་ལས་འདས་པ་ཐོབ་པའི་རིགས།དཔེར་ན།འཆིང་བྱེད་ལ་ཆིངས།འགྱོགས་བྱེད་ལ་ཁྱོགས།སྨན་སོགས་འཐུམ་སྤྱད་ལ་ཐུམ།སྣམ་བུ་སོགས་འཐག་བྱེད་ལ་ཐགས།རྒྱང་ལ་བལྟ་སྤྱད་ལ་རྒྱང་མཐོང་།འཇོམས་པར་བྱེད་པ་པོ་ལ་ཆོམ་པོ་ལྟ་བུ།སྐུལ་ཚིག་དང་སྒྲ་མཚུངས་པའི་བྱ་ཚིག་ལས་གྲུབ་པའི་རིགས།དཔེར་ན།གྲོས་ཆོད།ཡིད་སྲུབས།ཁྲུས་ཆུ།ཤོད་སྟངས།ཐོན་གསར།ལྟོས་གྲུབ།ཚོང་པ།རྟ་ཐུལ་ལྟ་བུ།ཡིག་གཟུགས་འདྲ་ཡང་འདོན་ཚུལ་མི་གཅིག་པའི་ཆ་ནས་བྱ་བའི་མིང་དེ་དངོས་པོའི་མིང་དུ་འགྲོ་བའི་རིགས།དཔེར་ན།འབྱུང་བ།འཛིན་པ།འབོད་པ།ལྟ་བ།སྒྲུབ་པ།བསྟོད་པ་སོགས་བྱ་བར་འཇུག་ཚེ་མིང་མཐའི་སྒྲ་ཟོར་ཡང་བར་འདོན་པ་དང་།མིང་དུ་གྲུབ་པའི་བྱ་ཚིག་དབང་དུ་སྒྲ་གདངས་ལྕི་ཞིང་གསལ་བར་འདོན་དགོས་པའོ།།དུས་ཀྱི་རྣམ་པ་མི་གཅིག་པའི་བྱ་ཚིག་དུ་མ་ལས་གྲུབ་པའི་རིགས།དཔེར་ན།གཟུང་འཛིན།བཤད་སྒྲུབ།འགུག་གཞུགདགག་སྒྲུབ།འཆར་བཀོད།དཔྱད་སྒོམ།བཅིངས་འགྲོལ།འགྲོ་སོང་ལྟ་བུ་སོགས་ཀྱི་དབྱེ་བ་མང་ཡང་འདིར་དཔེ་མཚོན་ཙམ་དུ་བྱའོ།།